
Morbus  de  quo  hic  proponere  instituitur,  am¬ 
plam  inquirendi  materiam  cum  medico  ipsi, 
tum  omnibus  quibus  arcana  mundi  recondita 
perscrutandi  studium  est,  praebet  :  quorum  al¬ 
teri,  ut  morbus  asper  ac  malignus  cujus  phae¬ 
nomena  causasque  indagare  necesse  est,  quo 
mortalium  dolores  lenire  possit,  objicitor  ;  al¬ 
ter  vero  ejusdem  rationem  habet,  quatenus 
universum  genus  humanum  afficiat,  et  longe 
lateque  vagabundus,  homines  innumeros  ab¬ 
sumat. 


Morborum  Epidemicorum  historiam  effec- 

tusque,  in  tractatu  hujusmodi  considerare  haud- 
quaquam  est  meum  :  nihilominus  memoratu 
dignum  esse  videtur,  siquis  pristini  temporis 
annales  respiciat,  praeter  mortalitatis  causas 
solitas,  morborum  successum  esse  exortum,  qui 
per  agros  diffusi  immensam  populi  multitudi¬ 
nem  perdiderunt.  Quamquam  exempla  vetus¬ 
tiora  necessario  obscuritate  ignorantur,  variis 
tamen  temporibus  exstitisse  exploratum  est 
sudorem  Anglicanum  qui  anno  1485  domina¬ 
tus  est,  postea  1506 — 1517 — 1528  et  1551  : 
Anno  1593  ante  omnes  exitiabilis,  pestis  exar¬ 
sit  :  violentior  rediit  1603 — 1625 — 1636 — 1665 
quo  anno,  tantas  clades  Londino  edidit,  ut 
paene  funditus  exscindi  incolae  viderentur. 
Maxime  autem,  in  oppidis  majoribus,  hi  morbi 
Epidemici  praepollentes,  plerumque  vel  potius 
omni  tempore,  plebem  viliorem  loca  urbium 
angusta,  ac  parum  ventilata  incolentem  inva¬ 
serunt.  Postea  vero,  his  convictus  humani 
sordibus  expurgatis,  munditieque  decenti  per 
leges  praecepta,  viisque  latioribus  factis,  ut 
aeris  circulatio  purior  evaderet,  tales  morbi 
cito  evanuisse  videntur. 


Complures  post  annum  1665,  morbi  epide- 

mici  nobis  accessere  :  is  autem  qui  est  maxime 
memorari  dignus,  est  Variola,  quae  etsi  non- 
nunquam  gravior  foret,  per  singulos  annos  plu¬ 
rimos  absumpsit :  donec,  arte  egregia  Doctoris 
Jenner,  cujus  inventio  nunquam  satis  collau¬ 
dari  potest,  evicta,  pestis  littoribus  nostris  paene 
cessit.  Sed  ut  Malthus  ait,  “  wbile  some  di- 
seases  seem  to  yield  to  the  efforts  of  human 
care  and  skill,  others  seem  to  become  in  pro- 
portion  more  malignant  and  fatal.”#  In  locum 
Variolae,  quae  sublata  est,  morbus  etiam  asper¬ 
ior  aspectuque  magis  horrendus,  ut  ita  dicam, 
successit,  scilicet  Cholera  Maligna,  de  qua 
protinus  est  disserendum,  “  It  is  not  easy,” 
ait  Doctor  Heberden,  “  to  give  a  satisfactory 
reason  for  ali  the  changes  which  may  be  ob- 
served  to  take  place  in  the  history  of  diseases, 
nor  is  it  any  disgrace  to  physicians  if  their 
causes  are  often  so  gradual  in  their  operation, 
or  so  subtle  as  to  elude  lnvestigation.”t  Multa 
exempla  et  observationes  a  Doctore  Webster 
prolatae  sunt,  quo  demonstretur  morbos  epi- 


*  T.  R.  Malthus  on  the  Principies  of  Population. 
f  Heberden  on  the  Increase  and  Decrease  of  different 
Diseases. 

demicosex  terrae  motibus,  eruptionibus  volcani- 
cis  aliisque  phaenomenis  terrestribus  enasci :  ar¬ 
gumenta  tamen  ejus,  utcunque  sint  speciosa, 
meo  quidem  judicio,  parum  roboris  habent.* 
His  igitur  plane  omissis,  quid  philosophiae 
praeceptis  convenientius  statui  potest,  quam 
hisce  verbis  Malthi  exponitur  ?  “  Under  cer- 
tain  circumstances  such  things  rnust  take  place, 
and  perhaps  without  any  alteration  in  those 
proximate  causes  which  are  usually  looked  to 
on  such  occasions.  Jf  tliis  should  appear  to  be 
true,  it  will  not  seem  extraordinary  that  the 
most  skilful  and  scientific  physicians,  whose 
business  it  is  chiefly  to  investigate  proximate 
causes,  should  sometimes  searchfor  these  causes 
in  vain.”f 

Prima  omnium  morborum  origine,  ex  causis 
manifestis,  parum  nobis  cognita,  nihil  ideo,  de 
Cholerae  principiis  pro  certo  compertum  est. 
I11  Europa,  etiam  seculo  decimo  quarto  exsti¬ 
tisse  videtur  :  et  Hermannus  Vander  medicus 
de  oppido  Ghent,  qui  scripta  in  lucem  edidit 


*  Webster  on  Epidemics. 
f  Maltiius  oii  Population,  vol.  2. 

anno  1653,  morbum  hunc  describit,  “  cujus 
violentia  tanta  sit,  ut  natura  deficiente,  vires 
aegri  necessario  ad  imum  confectae  sint.” 
Accessus  praesentis  initium  anno  1817  ad  Jes- 
sore  in  India  ortum  duxit,  ubi  acerbissime  eru¬ 
pit  :  inde  passu  tacito  verum  aequabili,  per  re¬ 
giones  interjacentes  grassatus,  internecione  ac 
strage  secum  tractis,  insulam  nostram  invasit. 
Postmodo  Lutetiam  Parisiorum  contigit,  ubi 
progressus  ejus  notandi  ampla  data  facultate, 
phaenomena  simul  morbosa  investigandi  pluria 
quam  sat  erat  exempla  mihi  oblata  sunt.  Ni¬ 
mium  difficultatis  plurimis  de  nomine  morbi 
proprio,  in  mentem  venit.  In  hac  dissertatione 
Cholera  Maligna  appellabitur,  cui  vocabulo 
nullae  conjecturae  inhaerent,  satisque  a  vul¬ 
gari  hujus  gentis  morbo  distinguitur. 


RATIO  SYMPTOMATUM. 

Variis  modis  cholera  maligna  accessum  facit : 
interdum  aeger  aliquamdiu  ante  symptomata 
clarius  exposita,  diarrhoea  laborat :  saepe  mo¬ 
lestiae  sensum  generalem,  dolore  per  occa¬ 
sionem  comitante,  cum  aegritudine  in  extremis 

partibus  queratur.  Haec  signa,  a  multis  auc¬ 
toribus  gradum  primum  morbi  denominata, 
nequaquam  cholera  semper  subsequitur  :  e  con¬ 
trario,  cholerae  ipsius  non  perpetua  sunt  indi¬ 
cia.  Quoniam  divisiones  hujusmodi  in  com¬ 
plures  gradus,*  ex  variante  symptomatum  gra¬ 
vitate  penitus  repetitas,  potius  officere  quam 
prodesse,  cum  in  munere  sanationis,  tum  in 
diagnosi  instituenda,  mihi  videntur,  penitus  in 
hacce  descriptione  silebo. 

Si  nulla  ex  symptomatibus  prius  memoratis 
patientem  praemoneant,  plerumque  purgatio 
violenta  incessit,  quae  primo  materiam  faecu¬ 
lentam  deinde  liquorem  sero-albuminosum  con¬ 
tinet,  serum  aut  aquam  hordeatam  simulan¬ 
tem,  nonnunquam  colore  viridi,  multis  in  eo 
albis  flocculis  saepe  suspensis.  Aliquando 
liquor  colorem  subrubrum  refert,  carnis  lo¬ 
tionibus  similem,  et  odorem  nonnihil  inju¬ 
cundum  habet.  Vomitus  adsit  necne,  incer- 


*  Quidam  scriptor  morbi  progressum  etiam  in  quinque 
gradus  divisit,  quorum  secundum  vocat  “  the  premonito- 
ry.” — Vid.  Venables  “  On  Ilie  Nature  and  Treatment  of 
Epidemic  Cholera.” 

tum  est :  si  occurrat,  dejectiones  plerumque 
similes  sunt  illis  per  anum  emissis,  cum  omni¬ 
bus  quaecunque  novissime  deglutiantur.  Sig¬ 
num  prope  universum,  necnon  hujus  morbi 
proprium,  ut  mihi  videtur,  est  sensus  insolitus 
gravedinis  et  ardoris  circum  praecordia,  qui 
plerumque  molestus,  saepe  vehementius  ingra¬ 
vescit  :  spasmi  simul  magis  aut  minus  acerbi, 
ex  digitis  pedum  usque  ad  suras,  femora,  im- 
mo  abdominis  musculos  contingentes,  com¬ 
ploratibus  patientis  excitis,  oriuntur.  Haec 
inter  symptomata,  pulsus  usque  ab  initio  tenuis, 
pedetentim  decrescit,  adeo  ut  ad  carpum  ne 
sentiri  quidem  possit.  Tum,  vultus  solicitu- 
dinem  nimiam  prae  se  gerit ;  cutis  frigida,  glu¬ 
tinosa,  praecipue  in  partibus  extremis,  quae 
aspectum  corrugatum  coloremque  lividum  sibi 
arrogare  solent.  Patiens  inquietus,  ac  siti  ar- 
dente  jactatus,  potus  gelidos  efflagitat,  qui 
simul  ac  dati  fuerint,  nihil  doloris  lenire  que¬ 
unt.  Accessu  ingruente,  urina  haud  secerni¬ 
tur.  Morbo  adhuc  progrediente,  patiens  de¬ 
fatigatus  considit :  inquietudini  priori,  motus 
cujusvis  fastidium  succedit :  intro  solitudinem 
suarum  cogitationum  recedit :  facultates  occu¬ 
pat  desperatio  :  aspectui  insident  pavor  anxie- 

tasque  :  oris  lineamenta  fiunt  acuta  ac  coarc- 
tata,  juventute  speciem  cruciae  senectutis  sic 
saepius  referente  :  oculos  in  orbitis  depressos, 
annulus  lividus,  ab  umbra  jugi  superciliaris 
distinctus,  cingere  videtur,  quod  ab  aliis  causa 
hujusce  rei  affirmatur.  Oculus  ipse  gravis  est 
ac  languidus,  et  adnata  interdum  turgida  ac 
vasculosa  reperitur.  Cuivis  de  symptomatibus 
ipsum  interroganti,  verbis  quam  paucissimis 
respondetur  :  vox  enim  ad  susurrum  tenuissi¬ 
mum  submissa,  angorem  gemitu  quodam  rauco 
et  miserabili  testificatur.  Viribus  ingenii  ple¬ 
rumque  integris  manentibus,  conditionis  te- 
terrimae  horrorem  ipse  homo  acerrime  sentit. 

Haec  autem  descriptio  exemplo  unicuique 
nequaquam  convenit :  nam  in  aliis,  signa  ejus¬ 
modi  absint  fortasse,  in  aliis  vero  etiam  pluri¬ 
bus  adaucta  fuerint,  adeo  ut  facies  quam  diver¬ 
sissimas  formamque  complicatissimam  morbus 
induere  possit.  In  quibusdam  exemplis,  uno 
eodemque  tempore  vomitus  et  purgatio  inces¬ 
sunt  ;  alias,  vicibus  alternis,  una  cum  spasmis, 
permutantur  :  hi  vero,  modo  ante,  modo  post 
vomitum  et  purgationem  diutinam,  occurrunt. 
Diaphragma  quoque  non  nunquam  afficitur, 

respirationem  difficilem  reddens  : — musculi  oc¬ 
ulorum  interdum  spasmo  generali  continentur, 
et  strabismus  consequitur.  In  plurimis  exem¬ 
plis  malignioribus  vomitus  et  purgatio  levissima 
indicia  evadunt,  quo  quidem  tempore,  viribus 
repente  prostratis,  pulsuque  fugato,*  morbus  est 
dignoscendus  “  La  circulation  etait  presque  ar- 
rete,  les  grosses  arteres  seules  offraient  encore 
quelque  oscillations  faibles ;  on  entendait  a  perne 
les  battemens  du  coeur,  et  1’oreille  appliquee  au 
thorax  ne  percevait  qidun  bruit  sourd  indiq- 
uant  que  les  ventriculos  ne  se  vidaient  du  peu 
de  sang  qidils  contenoient.”f  Haec  circula¬ 
tionis  impedimentum  exempla  asperiora  fere 
distinguit,  reque  vera  morbum  ipsum  efficit  ; 
sensus  algidus  et  cadaverosus  ab  extremis  par¬ 
tibus  ad  manum  defertur,  cordisque  regione 
tacta :  haec  omnia,  simul  vultus  pallentissimus 
mortem  aegro  imminere  satis  demonstrant ; 


*  Haec  virium  strages  saepius  apparet,  quam  revera 
accidit,  potiusque  invito  quam  debili  patiente,  oritur : 
nam  saepe,  pulsu  fugato,  assurgere  in  lecto  potest.  Qui¬ 
dam  auctores  exempla  narrant,  ubi,  pulsatione  cordis  ces¬ 
sante,  ambulabant. 

f  Archives  Generales  de  Medicine,  August  1832. 

ipse  enim  quasi  impetu  repentino  interemp¬ 
tus  videtur ;  vox  ejus  susurro  levissimo  per 
tubam  metallicam  audito  similis  est,  dictaque 
saepe  disertissima  eduntur,  quae  desperatio 
ultima  effundere,  vel  ora  jam  resoluta  pro- 
nunciare  possunt.  Adeo  rapidus,  adeo  impro¬ 
visus  interdum  supervenit  interitus,  ut,  quem¬ 
admodum  Shakspearius  noster  ait, — 

- “  Men’s  lives 

Expire  before  tlie  flowers  in  their  caps, 

Dying  or  ere  they  sicken.” 

Hujusce  morbi  genere  gravissimo  exposito, 
partes  meliores  jam  contemplari  licet,  ut  quae 
symptomata  sint  exitus  prosperi  in  illo  gradu 
apud  medicos  collapsu  vocato,  reperire  quea¬ 
mus.  Principio  signorum  faustorum,  pulsus 
regressus  est  diligentissime  animadvertendus, 
ac  strenue  exoptandus ;  dein  caeteris  felici¬ 
ter  progredientibus,  in  superficiem  corporis 
calor  naturalis  rursum  remeare  incipit,  proque 
sudore  gelido,  perspiratio  lenis  et  ardescens 
inducitur.  “  Singular  enough  to  say,  hic- 
cougli  coming  on  in  tlie  intermediate  moments 
between  tlie  threatening  of  deatli  and  tlie  be- 
ginning  of  reaction,  is  a  favourable  sign,  and 

generally  announces  the  retura  of  circula- 
tion.,,# 

Urinae  quoque  secretio  renovata  augurium 
insigne  est ;  hoc  vero  paucissimis  tantum  ac¬ 
cidit,  donec  caetera  symptomata  jam  longius 
immaturuerint.  Somnus  tranquillus  per  breve 
tempus  carptus,  sanitatis  redeuntis  pignus  cer¬ 
tissimum  accipiendum  est.  Mox  canalis  in¬ 
testinalis  secretiones  restitui  incipiunt,  signa¬ 
que  notissima  dejectiones  ostendunt.  At  ple¬ 
rumque,  symptomatum  seriem,  salutem  inte¬ 
gram  praecedentium,  febri  vulgari  similium, 
aeger  experitur  ;  si  quidem  in  typhum  conver¬ 
sus  fuerit,  plerumque  lethalis  est  ;  quae  om¬ 
nia,  dummodo  prioris  morbi  debilitantis  na¬ 
tura  ne  obliviscenda  sit,  more  solito  tractari 
debent. 

Complures  morbi  organici,  in  visceribus, 
thorace,  et  abdomine,  superveniunt,  qui  ut 
propositi  nostri  prorsus  alieni  in  medium,  re¬ 
linquendi  sunt. 


*  Report  by  Drs.  Russel  and  Barry. 

SECTIO  CADAVERIS. 


Corpore  post  mortem  examinato,  ante  om¬ 
nia  canalis  intestinalis  observandus  est.  A  par¬ 
tibus  externis  aliquantulum  simulat  colorem 
purpureum  ;  in  manum  assumptus,  mollis,  et 
quodammodo  crassatus  sentitur.  Ab  internis 
autem  partibus,  flatu  plerumque  distenditur, 
ejus  materiae  plurimum  continens,  quae  per 
dejectiones  emittitur;  sic  describitur  a  More  au 
de  Jonnes.  “  La  particularite  la  plus  frappante 
deTetat  desorganesinternes  est  rexistence,dans 
le  canal  alimentaire  d’une  substance  argileuse 
qui  semble  deposee  par  le  fluide  trouble  dont  il 
est  rempli,  et  qui  tapisse,  pour  ainsi  dire  sa  sur- 
face.  Cette  substance  est  en  une  telle  quan- 
tite,  que,  entrainee  au  deliors  par  les  dejec- 
tions,  elle  demeure  comme  un  epais  sedi- 
ment  terreux  sur  le  drap  dans  lequel  le  corps 
est  envelope,  quand  la  partie  aqueuse  du  fluide 
s’est  ecoulee  a  travers.  Ce  singulier  produit 
sur  lequel  nous  avons  vain ement  cherche,  a 
obtenir  d’autres  particularites,  ne  characterize 

pas  moins  !e  cholera  pestilentiel,  que  ne  le 
fait,  pour  le  iievre  jaune  la  matiere  du  vomis- 
sement  noir.5’* 

Ne  minima  quidem  materiae  stercoraceae 
vestigia  unquam  r operiuntur.  Hac  substantia 
argillacea  abluta,  tunicaque  interna  diligenter 
inquisita,  structura  immutata  videtur  ;  panni 
opaci  per  viscera  minora  diffusi  apparent,  qui 
propius  inspecti,  congerie  vasculorum  san¬ 
guine  repletorum  constare  observantur.  In¬ 
terdum,  quod  rarius  evenit,  sanguinis  extra- 
vasati  panni,  cum  prioribus  commistu  facilia, 
nisi  accuratius  perscrutata  sint,  uterque  sub 
mucosa  membrana  collocatus  est.  Maculas 
exulceratas  in  superficie  viscerum  interna,  a 
quibusdam  auctoribus  memoratas,  nunquam 
observare  mihi  contigit,  necnon,  apud  pleros- 
que  auctores  penitus  silentur.  Liquorem  tur¬ 
bidum  continet  ventriculus,  illi  similem  una 
cum  ingestis  evomito.  Rarius  durum  et  con¬ 
tractum,  ut  quibusdam  placet,  at  saepissime 
crassiorem  et  pulposum  ex  statu  venarum  con- 


*  Moreau  du  Jormes,  Rapport  au  conseil  superieur  de 
sante,  Paris,  1831. 

gesto  temperatum,  et  molem  solitam  servan¬ 
tem,  observavi.  Toto  abdomine  venae,  prae¬ 
sertim  grandiores,  atro,  semicoagulato,  piceo, 
cruore,  cui  minus  inest  seri  quam  per  mo¬ 
menta  sanitatis,  completae  sunt.  Vesica  valde 
contracta,  mucoque  viscido  septa,  et  indura¬ 
ta,  bullae  Billiariae  magnitudinem  exhibet. 
Caetera  viscera  abdominalia  nullam  a  condi¬ 
tione  naturali  declinationem  insignem  prae¬ 
bent  ;  saepissime  isto  sanguine  atro  repleta 
sunt,  et  si  in  compluria  dissecantur,  exprimi 
possunt.  Thorace  inciso,  pulmones  quoque 
saturati  apparent,  et  cor,  cujus  tamen  structura 
manet  integerrima  laeva  pariter  ac  dextra 
parte,  nigro  sanguine  completur.  In  capite, 
congestionem  venosam  discernimus,  sinibus  eo¬ 
dem  ipso  sanguine,  ac  venis  abdominis,  sa¬ 
turatis.  Aliquando,  praesertim  si  morbus  mi¬ 
nus  rapide  processerit,  in  ventriculos  effusio 
serosa,  nonnunquam  etiam  inter  membranas 
evenit.  Inflammatio,  quoniam  rarissime  in 
corporibus  ex  Cholera  defunctis  inventa  est, 
inter  signa  morbosa  haud  enumeranda  est. 
Quinque  exempla  vidi  quibus  inflammatio  pul¬ 
monum  superveniens  exitum  lethalem  habuit ; 
hoc  vero,  nisi  dierum  complurium  intervallo 

post  reactionem  coeptam,  non  occurrit.  Cere¬ 
bri  et  organorum  caeterorum  inflammatio,  etsi 
nonnunquam  incidat,  nonnisi  fortuita  est  ha¬ 
benda. 


DEDUCTIONES. 

Quopatliologiae  deductiones,  in  aliquo  morbo, 
recte  instituantur,  omnia  symptomata  et  phae¬ 
nomena  morbosa  quaecunque  mutabilia  et  for¬ 
tuita  sint,  a  certis  et  necessariis,  cum  cura  dis¬ 
cernere  oportet  ;  posterioris  autem  generis, 
paucissima  quidem,  ast  summi  momenti  signa, 
in  Cholera,  hic  breviter  denuo  memorare  li¬ 
bet. 

I.  Primum  ac  praecipuum  symptoma  ex  ac¬ 
tione  cordis  diminuta  oritur,  proximeque  ve¬ 
nosae  congestionis  conditio  perpetua. 

II.  Urinae,  et  quidem  secretiones  pleraeque 
aliae,  suspensae. 

III.  Liquorum  per  anum  ejectorum  natura 
singularis  ;  quo  secretionem  solitam  suspendi 

manifeste  apparet,  in  cujus  locum  liquor  paene 
sero  toto  compositus  substituitur,  cujus  men¬ 
sura  est  pro  inopia  hujusce  liquoris  in  sanguine. 

Hic  igitur  quasdam  functiones  utilissimas, 
laesas  vel  suspensas  videmus,  quibus  organa 
auxiliaria  quum  post  mortem  inspexerimus, 
nullam  laesionem  aut  mutationem  structurae, 
quae  effectus  tam  diros  explicare  possit,  cerni¬ 
mus  :  Quonam  itaque  ad  phaenomena  hujus¬ 
modi  interpretanda  confugiendum  est  ? 

In  pathologicis  observationibus  recensendis, 
duo  maxime  sunt  animadvertenda,  scilicet,  or¬ 
gani  ipsius  structura,  ejusque  functio.  Si  pe¬ 
nitus  normalis  fuerit  structura ,  ad  functionem 
attendere  debemus,  seu  facultatem  ex  qua  or¬ 
gani  qualitates  propriae  derivantur.  Siquidem, 
in  corde  inquirendo,  ullus  morbus  organicus 
inveniretur,  circulationem  impeditam  facile  ex¬ 
plicare  possemus  ;  quoniam  vero  nihil  hujus¬ 
modi,  ut  prius  memoravimus,  reperitur,  nunc 
ad  functionem  ejusque  vires  decurrendum  est. 

Diu  inter  physiologos  quaesitum  est  pende- 
atne  a  nervis  quibus  tam  abundat,  cordis  actio. 

Negat  Hali  erus,  sententiamque  sic  compro¬ 
bari  putat,  cum,  nervis  in  cervice  cardiacis 
concisis,  cordis  tamen  contractioni  et  dilata¬ 
tioni  regulari  nullum  incommodum  affer- 
atur.  Mihi  vero,  ingenium  clarissimi  viri 
summo  honore  intuenti,  talem  operationem, 
pro  anatoni  ia  partium  harum  complicata,  plane 
fieri  non  posse  videtur  ;  namque  ut  cordis 
communicatio  cum  centris  nervosis  interclu¬ 
datur,  non  nervos  cardiacos  tantum  in  cervice 
dividere  necesse  foret,  sed  etiam  illos  omnes 
ex  ganglione  inferiori  cervicali  procurrentes, 
qui  et  numerosi  et  sede  altissima  reposti,  ar¬ 
terias  ita  amplectuntur,  ut  non  difficilis  modo, 
verum  etiam  qui  non  fieri  possit,  talis  sit  co¬ 
natus. 

Quamvis  directa  experientia  plane  nobis  ne¬ 
getur,  analogia  tamen  cordis  actionem  a  ner¬ 
vosis  viribus  pendere  luculentissime  confirmat» 

Nervorum  impulsus  in  actione  musculari 
clare  cognoscitur,  si  quando,  ut  in  animalibus 
inferioribus,  nervos  musculis  certis  vel  muscu¬ 
lorum  ordinibus  assignatos  incidimus,  quibus 

abscissis  protinus  resolvuntur  musculi  ;  hoo 

idem  in  humano  corpore  in  morbis  vitiisque 
medullae  spinalis  et  nervorum  incisione  for¬ 
tuita  conspicitur. 

Scio  quidem  adversus  hanc  sententiam  affir¬ 
mari  solere,  musculos  sine  nervorum  actione 
ad  contractionem  excitari  posse,  stimulo  quo¬ 
vis  musculo  ipsi  adhibito  ;  sed  magis  est  veri¬ 
simile  stimulum  ramis  nervorum  quibusdam 
exiguis  applicari,  per  totam  musculi  materiam 
penitus  distributis.  Etiamsi  musculos  ad  con¬ 
tractionem  stimulo  mechanico  chemicove  ex¬ 
citari  posse  concedatur,  quid  hinc  colligendum 
est  ?  Certe  vira  contractilem  demonstrat  in 
musculis  existere,  qui  sic  exerceri  possunt,  in¬ 
victa  tamen  est  nostra  opinio,  contractionem 
muscularem,  in  vita,  statuque  normali,  actione 
nervorum  effici,  quod  accidit,  omnibus  aliis  sti¬ 
mulis  longe  remotis,  ut  experimento  prius  me¬ 
morato,  de  incisione  nervorum,  satis  confirma¬ 
tur,  quinetiam  ex  hac  re,  “  certain  injuries  of 
the  brain  or  spinal  cord,  have  power  directly 
and  instantaneously  to  impair,  or  even  destroy 
the  vital  power  of  muscles  themselves,”*  id  est. 


*  Alison’s  Outlines  of  Physiology. 

quum  haec  damna  occurrunt,  musculi  ad  con¬ 
tractionem  nullis  omnino  stimulis  aut  vitalibus 
aut  mechanicis  excitari  possunt :  tum  quidem 
nervi  seu  centra  ex  quibus  deducuntur,  sola 
afficiuntur,  musculis  interea  normalem  et  struc¬ 
turam  et  aspectum  retinentibus,  unde  facile 
apparet  nervos  solos  vim  contractilem  mus¬ 
culis  sufficere. 

Haec  argumenta  de  nexu  nervorum  et  mus¬ 
culorum  in  universum  adhibenda,  etiam  cordi 
eandem  similitudinem  accommodare  possunt : 
quinetiam  certius  concludere  queamus  diversos 
impulsus  in  nervos  hujus  organi  effectus  pares 
in  vi  et  frequentia  contractionum  efficere. 

“  Nonne  observatio  quotidiana,55  ait  Lob- 
stein,  <£  quae  certe  experimentis  in  vivis  ani¬ 
malibus  captis  anteponenda  est,  passionum  in¬ 
fluxus  in  cordis  actionem  manifesto  demon¬ 
strat?  Et  influxus  ille  num  ad  cor  pervenit, 
alia  via  nisi  per  nervos  ?55^ 

Hanc  ipsam  rem,  illustrari  videmus  actione 


#  Lobstein  de  nervo  sympathetico  humano. 

medicamentorum  in  circulatione ;  pleraque 
eorum  in  ventriculum  devorata  multum  acce¬ 
lerant  pulsum,  dum  cordis  pulsatio  multo  for¬ 
tius  quam  antea  percipi  potest.  Alia  vero  exi¬ 
tum  plane  contrarium,  languorem  nempe,  las¬ 
situdinem,  cordisque  actionem  valde  deminu¬ 
tam,  efficiunt. 

Ex  actione  cordis  deminuta  congestio  venosa 
per  totum  corpus  facile  subsequitur  :  in  abdo¬ 
mine  quam  plurimum  valet :  quod  minime  est 
mirandum,  si  recordabimur  venas  liujus  cavi¬ 
tatis  valvis  carere,  neque  adeo  sanguini  reflu¬ 
enti  moram  afferre,  necnon  partes  contiguas, 
natura  remissiori,  facile  distendi. 

Quod  autem  proxime  in  pathologia  morbi 
tractanda  nobis  objicitur,  status  est  canalis  in¬ 
testinalis,  cujus  functio  protinus  suspenditur, 
cum  signa  morbi  manifesta  apparuerint :  liic 
quoque,  ut  in  corde,  phaenomena  explicare 
structurae  mutatio  haudquaquam  potest.  Func¬ 
tionis  igitur  vires  solae  afficiuntur,  quae  pari¬ 
ter  ac  in  exemplo  priori,  ut  mihi  placet,  ab 
actione  ramorum  systematis  nervorum  gangli¬ 
onici  pendent.  De  actione  horum  nervorum 

in  secretione,  indicium  adest  certissimum,  ab 
experimentis  Brodaei,  sic  a  Lobsteino  celeber¬ 
rimo  traditis,  “  Rescidit  in  physiologicis  ex¬ 
perimentis  dexterrimus  Brodie  nervos  vagos 
atque  sympatheticos  in  canibus  quorum  ven¬ 
triculo  solutionem  arsenicalem  ingesserat,  quae, 
uti  notum  est,  secretionem  succi  gastrici  ad~ 
modum  promovet.  Invenit  in  hisce  animalibus 
tunicam  villosam  inflammatam,  sed  nullam 
gastrici  succi  copiam.  Cur  ?  Quia  resectis 
nervis  vis  secretoria  membranae  mucosae  plane 
sublata  erat.”* 

Adversus  hanc  rationem  praecipua  sunt 
argumenta,  quod  in  foetu  humano  sine  cerebro 
vel  chorda  spinali,  secretio  agatur  ;  molesque 
majores  systematis  nervosi,  cum  secretionis 
acta  plurima  j amandum  operata  fuerint,  nas¬ 
cantur  :  immo  sunt  qui  secretionem  in  quibus¬ 
dam  animalibus  nervis  carentibus  existere  affir¬ 
ment. 

Haec  autem  argumenta,  praesertim  duo  pri¬ 
ora,  observationibus  parum  justis  nituntur,  ne- 


*  Lojbstein,  op.  cit. 


22 


DE  CHOLERA  MALIGNA. 

> 


que  de  nervorum  systemate  ganglionico  affir¬ 
mari  possunt,  quod  non  tantum  existit,  sed  ab 
initio  usque  foetalis  organizationis  explorari 
potest,  nec  in  monstris,  sive  cerebrum  ac 
medulla  spinalis  sit  necne,  unquam  deficitur. 
Quod  vero  argumentum  tertium  est  plane 
claudicat.  Lobstein  hoc  luculenter  enarrat 
hisce  verbis.  “  Docuerunt  nos  disquisitiones 
anatomicae,  in  infima  animalium  scala  nervos 
adesse,  qui  ori  atque  organis  digestionis  pros¬ 
piciunt,  Sic  exempli  gratia,  annulus  nervo¬ 
sus  reperitur  in  sipunculis,  holothuriis  circa 
oesophagi  introitum  multi  quoque  auctores 
celeberrimi,  quales  Tiedemannus,  Giiiardius, 
Spix,  &c.,  ad  hoc  idem  probandam  citari  pos¬ 
sunt. 

Eadem  argumenta  de  suspensa  urinae  secre¬ 
tione  sunt  adhibenda,  renibus  ab  eodem  fonte 
nervos  deducentibus. 

Nervosi  systematis  pathologia  tenebris  ad¬ 
huc  cooperta,  modus  operandi,  in  hac  parte 
oeconomiae  animalis,  penitus  ignoratur  :  quin 
etiam,  cum  ut  res  nunc  habent,  nihil  aliud 
quam  effectus  quosdam  ex  actione  nervorum 

fluere,  pro  certo  exploratum  sit,  frustra  de 
principio  recondito  unde  liaec  organa  movean¬ 
tur,  Iiic  disserendum  est.  Hoc  tantum  scimus 
has  vires  augeri,  deminui,  mutari  posse,  dum 
nihil  de  structura  nobis  palam  mutari  videa¬ 
tur,*'  ut,  in  generibus  variis  spasmorum.  Epi¬ 
lepsiae,  tetanique,  cum  aliis  multis  systematis 
nervosi  affectibus.  Porro,  nervorum  ganglio¬ 
nicorum  actioni  valde  diminutae,  seu  statui 
atonicof  symptomata  in  Cholera  Maligna 
manifeste  attribuere  libet. 

Tali  nervorum  conditione,  cordis  actionem 
diminutam  exoriri  posse  quis  est  qui  dubitet  ? 
Sed  enim  dejectionem  ex  canali  intestinali  auc¬ 
tam  quomodo  sic  explicare  potes  ?  Hic  igitur 
constituamus,  liquorem  ejectum,  secretioni  so- 


*  “  Etenim  in  morbosis  corporis  affectibus  pro  maxima, 
parte  vis  vitalis  a  naturali  temperie  deflectit,  illaesa  etiam 
partium  structura :  quo  fit  ut  numerosis  exemplis  compro¬ 
betur  physiologiam  pathologiae  admodum  esse  vicinam 
vel  potius  arcto  vincula  ipsi  esse  nexam.’”  Lobstein,  op. 
cit. 

f  u  Les  atonies  sont  1’  oppose  des  irritations :  elles  con¬ 
sistent  dans  la  diminution  de  la  vie  des  parties.”  Cru- 
veilhier,  Essai  sur  1’  Anatomie  Pathologique, 

litae,  cum  natura,  tum  qualitatibus  prorsus  dis¬ 
similem  esse,  bilique  semper  disjunctum.  Im- 
rno,  conditionem  atonicum  nervorum  talem 
habere  exitum,  ab  experimentis  Doctoris  W  il- 
son  Philip,  verisimile  est,  sic  breviter  in  Trac¬ 
tatu  De  Cholera  Maligna  enumeratis  :  “It 
appears  from  all  the  experiments  I  have  made 
upon  the  subject,  that  when  the  power  of  se- 
creting  surfaces  is  to  a  certain  degree  impaired 
by  injuries  done  to  their  nervous  power,  they 
pour  out  an  increased  quanti  ty  of  fluids,  but 
such  as  have  not  the  due  properties  of  the  fluids 
prepared  by  tliem,  when  their  nervous  power 
is  entire.  Thus,  if  the  nerves  of  the  eighth 
pair  be  divided,  but  not  displaced,  under  which 
circumstances  it  is  found  that  digesti on  stili 
goes  on,  though  imperfectly,  in  consequence  of 
a  certain  portion  of  the  influence  of  the  brain 
stili  passing  from  the  one  divided  end  of  the 
nerves  to  the  other,  and  that,  although  they 
may  have  retracted  from  eacli  other  for  a  quar- 
ter  of  an  inch,  the  discharge  from  the  surface 
of  the  stomach  is  found  much  more  copious 
than  in  health  ;  on  the  other  hand,  if  these 
nerves  be  divided,  and  one  portion  of  the  di¬ 
vided  nerves  folded  back,  or  a  considerable 

portion  of  them  removed,  so  as  wholly  to  pre- 
vent  the  influence  of  tlie  brain  being  conveyed 
to  the  stomach,  the  contents  of  the  stomach  are 
found  comparatively  empty.”* 

In  morbo  praesenti  idem  fere  accidit :  in 
exemplis  gravissimis,  nihil  serosi  liquoris  canali 
intestinali  ejicitur,  at  vires  vitales  de  improviso 
prosterni  videntur :  in  exemplis  vero  mitiori¬ 
bus,  si  accessui  diutius  homo  superfuerit,  pur¬ 
gatio  semper  adest,  quae,  etsi  exemplum  ad 
priora  genera  primo  referendum  videretur,  pro 
signo  laetissimo  est  accipienda. 

Nervorum  atonia  quomodo  ejectum  copiosi¬ 
orem  ex  secretoriis  septis  quibus  distribuuntur, 
reddiderit,  intellectu  perdifficile  est.  Hanc 
rem  animadvertit  Cruveilhier,  et  mechanicae 
transudationi  ascribit.  “  Atonies  secretoires,” 
ait,  “  sont  celles  qui  ont  pour  resultat  3a  separa- 
tion  plus  abondante  d’  un  liquide  exhale  au  se¬ 
crete  ;  ici  il  n’y  a  plus  augmentation  d’  energie 
vitale  ;  mais  la  sensibilite  et  la  contractilite 


*  Observations  on  the  Nature  of  Malignant  Cholera,  hj 
Dr.  WlL  son  Philip.  London,  1832. 

nutritives  qui  president  a  1’  exercise  des  secre- 
tions  sont  diminuees,  et  laissent  transuder,  les 
liquides  presque  a  la  maniere  des  corps  inorga- 
niques.”* 

Haec  explicatio  mechanica  vires  inde  acqui¬ 
rit,  quod  ille  liquor  compositionem  simplicio¬ 
rem  quam  vulgo  secretiones,  habeat ;  scilicet 
productio  ejus  minus  complexe  gignitur,  nec 
aliud  fere  quidvis  quam  seri  a  sanguine  separa¬ 
tio,  seroque  in  sanguine  rationem  minorem 
quam  statu  familiari  gerens.  Hujus  fluidi 
partes  decolores  vasa  exigua  facilius  partibus 
coloratis  transeunt :  necnon  vasa  ejusmodi  in¬ 
numera  inter  venas  et  intestinalis  canalis  inte¬ 
riora  existere,  hinc  manifestum  est,  quod  fluida 
saepe  citissime  absorbeantur,  ut  in  subita  uri¬ 
nae  secretionis  adauctione  post  largos  aquae 
potus.  Quinetiam  haec  vasa,  tela  remissiore 
composita,  facile  distendi  intelligimus,  et  tran- 
sudationem,  antea  dictam,  dum  circulatio  sal¬ 
tem  quadam  vi  circumacta  fuerit,  sine  dubio 
pati.  Si  vero,  ut  in  exemplis  asperrimis,  ul¬ 
tra  hunc  finem  processerit  reductio,  quoniam 


*  Cruveiliiier.  Essai  surTAnat.  Patholog.  vol.  i.  p.  121. 

sanguinis  redintegratio  in  venis  nulla  sit,  ita 
transudatio  nulla  producitur. 

Quum  renes  texturam  firmiorem  habeant,  se¬ 
riesque  vasorum,  per  quae  fluida  transire  ne- 
cesse  est,  multo  magis  complexa  sit,  explicatu 
facile  videtur,  cur  nulla  transudatio,  ut  in  ca¬ 
nali  intestinali,  fiat.  Idem  quoque  de  glandi¬ 
bus  est  dicendum,  quae  effundunt  in  viscera,  ut 
hepar  et  pancreas. 

Denique,  ne  plura  dicam,  symptomata  Cho¬ 
lerae  Malignae,  valido  atque  exitioso  impetu 
in  nervos  systematis  ganglionici  fieri  intelligo, 
ut  muneribus  propriis  in  corpore  humano  ex¬ 
sequendis  plane  sint  inutiles. 

Quamvis  de  hoc  impetu,  quatenus  Physiolo¬ 
giae  scientiae  nunc  habet,  nihil  conjectura  con¬ 
sequi  possimus,  variae  tamen  systematis  nervosi 
sunt  affectiones  huic  fere  similes :  veluti  de  coe¬ 
lo  tactis,  cum  sanguis  manet  fluidus,  musculi¬ 
que  contractilitate  vitali  spoliantur,  structura 
adhuc  immutata  tum  nervorum  vel  cujusvis  ali¬ 
us  organi.  Toxicorum  quoque  actionem  hic 
adducere  possemus  :  observationes  autem  nos- 

trae  eo  usque  sint  productae,  ut  progredi  in 
longius  de  hac  re  plane  intercludatur. 

Hic  vero  oritur  quaestio,  quomodo  morbus 
propagetur  ?  Contagiosus  sit,  necne  ?  Anne 
effluviis  de  corpore  morboso  emanantibus  effi¬ 
citur,  quibus  idem  in  aliis  morbus  gignitur  ? 
Anne  causis  vitales  varias  actiones  afficientibus, 
quales  sunt  aer  in  quo  spiritus  ducitur,  cibive 
in  corpora  assumpti  ? 

Quaestio  sane  perdifficilis  gravisque  :  pluri¬ 
mum  dicti  scriptique  utrinque  habemus  :  iis  ta¬ 
men  qui  contagionem  negant  prorsus  assentior. 

Nullum  exemplum,  omni  fide  dignissimum, 
memoriae  proditum  est,  ubi  vestibus  aliisve 
mercibus  ab  alio  in  alium  locum  morbus  est 
transmissus :  quanquam  in  omnibus  aliis  con¬ 
tagiosis  affectionibus,  quae  Cholerae  asperitati 
cedunt,  hoc  plerumque  fit.  Neque,  dum  alias 
urbes  ex  aliis  incesseret,  ulla  in  commeatu  iti¬ 
nerum  exempla  sunt  inventa  :  immo,  de  im¬ 
proviso,  absque  praemonitu  plerumque  appro¬ 
pinquare  observatur.  Ita,  quum  Lutetiae  Pa¬ 
risiorum  mense  Martio,  anno  1 S352  erupisset, 

nulla  per  yias  ad  loca  infecta  ducentes  exempla 
occurrebant.  Impetus  erat  repentinius  :  mul¬ 
tique  morbo,  uno  eodemque  tempore  per  di¬ 
versas  urbis  regiones,  correpti  sunt. 

Morborum  contagiosorum  cursus,  pro  fre¬ 
quentia  commeatus  in  locis  diversis  ubi  occur¬ 
runt,  semper  temperatur,  et  progressus  eorum 
celeritas  ab  eadem  causa  pendet.  Nihilo  se¬ 
cius,  in  cholera  quam  diversissimum  hoc  esse 
videtur — quae  sedes  suas  mutabilitate  quadam 
legibus  contagionis  prorsus  aliena  delegit :  spa¬ 
tiis  immensis  omissis  relictisque,  Americani 
contingens  ubi  vehementissime  dominabatur, 
cum  in  Europa,  quaedam  nationes  incolumes 
manerent,  etsi  commercium  inter  istas  et  loca 
infecta  non  minus  frequens  foret. 

Neque  immunitas  medicorum  et  ministro¬ 
rum  penitus  est  negligenda :  hoc  apud  quos¬ 
dam  auctores  sane  in  dubium  vocatum  est — 
vulgo  tamen  in  Gallia  observari  solebat, 
quod,  si  meum  proderit  testimonium,  penitus 
confirmare  obvenit. 

In  valetudinario  dicto  St.  Antoine,  qua, 
Cholera  praepollente,  habitabam,  Medici  cum 

ministris  eorum  ad  viginti  incolumes  mane¬ 
bant.  Ex  “  Sororibus  caritatis,”  quae  ubique 
officia  beneficentiae  praestabant,  ne  una  qui¬ 
dem  morbo  correpta  est,  quamvis  per  noctes 
diesque  lectulis  assidentes  medicamenta  submi¬ 
nistrabant,  et  ipsum  corpus  saepissime  contin¬ 
gebant.  Ex  iis  quoque  dictis  “  infirmiers”  qui 
munera  viliora  exsequebantur,  unus  tantum 
afflictus  est.  Huic*  quoque  opinioni  medico¬ 
rum  Indicorum  complurium  testimonia  favent ; 
neque  redarguere  satis  est,  quod  causas  physi¬ 
cas  ex  quibus  morbi  propagatio  procedit,  igno¬ 
ramus.  Geologorum  et  meteorologorum  dis¬ 
quisitiones  praesentiam  ac  discessum  quorun- 
dam  morborum,  ex  concesso  omnium  conta¬ 
gione  carentium,  explicare  minime  valuere. 
Hic  autem,  emanationem  ex  terra  potius  quam 
coeli  conditionem  esse  peculiarem  venenum 
verisimilius  est,  hac  de  causa,  quod,  si  in  aere 


*  Haec  opinio  medicorum  Indicorum  ex  argumentis 
solidis  colligitur.  Saepe  in  altera  parte  castrorum  Cho¬ 
lera  evalebat,  dum  altera  incolumis  erat,  etsi  commeatus 
inter  eas  frequentissimus  esset.  Nec,  ut  aliis  placet,  haec 
mera  affirmatio  est:  namque  hujus  facti  a  compluribus 
Indicis,  qui  regionibus  istis  tunc  aderant,  certior  factus 

origo  ejus  existat,  morbi  cursus  a  fluxibus  hu¬ 
jus  liquidi  maxime  pendere  oporteat,  quod  nun¬ 
quam  occurrit.  E  contrario,  si  emanatio  ex 
superficie  telluris  sit,  agendi  facultatem  multo 
angustiorem  esse  oportere  facile  intelligi  po¬ 
test,  fluxumque  aeris  venenum  diluere.  Ita¬ 
que  in  locis,  in  coelo  salubri  sitis,  qualia  Edin- 
burgi,  cholera  mitiorem  se  gessit ;  quacunque 
vero  ventilatio  vitiosissima  fuerit,  stragem  te- 
terrimam  ibi  diffundit,  sicut  in  urbibus  arctis¬ 
simis  et  sordidis,  quorum  Lutetia  Parisiorum 
exemplum  optimum  praebet. 

Haec  tamen  emanatio  pro  veneno  certissi¬ 
mo  haud  est  habenda,  quae  omnes  ei  obnox¬ 
ios  afficiat.  Contra,  quo  rite  exponatur,  quan- 
dam  corporis  conditionem  seu  proprietatem, 
qua  causa  inorbifica  occurrit  creberrima,  adesse 
oportet.  Hac  re,  quandam  habet  similitudi¬ 
nem  effectuum  in  certis  corporibus,  ab  herbis, 
quarum  compluria  exempla  Orfila  memoriae 
tradidit. 

Haec  proprietas  sive  conditio  corporis  pecu¬ 
liaris  quae  ad  morbum  praedisponit,  augeri  vi¬ 
detur  quibusdam  rebus,  inter  quas  sunt  enu- 

meranda,  omnia  genera  intemperantiae,  et 
qiiodcunque  corpus  debilitare  possit,  velut  ci¬ 
bus  pravus  aut  parcus,  morbus  praevius,  exer¬ 
citatio  nimia,  &c.  Hinc  plebeculam  viliorem 
maxime  invadit :  non  tamen  omni  ex  parte  ve¬ 
rum  est,  quoniam  homines  sine  ullo  discrimine 
saepe  aggreditur,  iique  valetudine  integerrima 
usi,  opprimi  solent,  debiles  autem  incolumes 
manent. 


RATIO  MEDENDI. 


Nobis  diversas  sanandi  rationes  in  publicum 
aliquando  proditas  inspicientibus,  ubique  sen¬ 
tentiae  repugnantes  mirandae  videantur  opor¬ 
tet.  Hic  igitur  Medicus  remedium  certum 
esse  felicissimum  videt,  nec  alium  fore  com¬ 
modiorem  morbo  sanando  arbitratur  :  ille  con¬ 
tra,  qui  hujus  periculum  facit,  nullum  habet 
successum.  Jam  hoc  oritur,  quod  observatio¬ 
nes  de  variis  sanandi  generibus,  exemplis  pau¬ 
cissimis  nituntur,  ex  quibus  argumenta  repeti 
solent :  hinc  remediorum  quoddam  genus  ex¬ 
emplo  unicuique  accommodatum  esse  liaud- 
qu aquam  est  putandum. 

Medici  Indici  morbum  plane  immedicabilem 
censent ;  atque,  cum  plurimos  conatus  infelices 
quo  incursus  ejus  impediatur,  aut  asperitas  le¬ 
niatur,  intuemur,  verbis  hisce  assentiri  paene 
cogimur.  “  En  voyant,”  ait  Moreau  de  Jon- 
nes,  “  cette  inutili  te  d’efforts  tente  pendant 
quinze  ans,  en  un  si  grand  nombre  de  lieux 
divers,  on  desespere  d’un  succes  qui  semble 
etre  repousse  par  1’ascendant  de  la  fatalite.”* 

Huic  autem  desperationi  minime  cedendum 
est :  hosti  fortiter  repugnare  decet ;  quomodo 
hoc  felicissime  effici  possit,  jam  considerare 
oportet. 

Ad  aliquod  medicamentum,  virtute  anticho- 
lerica  praeditum,  nimis  apud  medicos  decur¬ 
rere  consuevit,  adeo  ut,  principiis  notis  penitus 
relictis,  scientia  prope  empirica  facta  sit.  Sic 
tincturas  anticholericas,  mixturasque  omnis 
generis  exemplo  unicuique  praescriptas  vide¬ 
mus.  Compositiones  hujusmodi  temere  adhi¬ 
bitae,  sane  inutiles  sunt,  ne  dicam,  exitiosae  ; 


*  Moreau  de  Jonnes,  Rapport  au  conseil  superieuy 
de  sante. 

pro  symptomatibus  tractatio  est  varianda,  et 
remedia  simplicia  plerumque  efficacissima  fore 
certum  habeo. 

Si  quis  ad  nos  afferatur,  oppressus,  pulsu  vix 
percepto,  spasmis  in  cruribus  et  femoribus,  cum 
sensu  ardoris  in  epigastrio,  expertis,  principio 
circulationem  et  calorem  naturalem  redintegrare 
opera  est  danda :  igitur  in  lectum  calefactum 
protinus  est  collocandus,  pedibus  aquae  calidae 
utribus  subjectis.  Frictio  per  vestes  calidas, 
assidue  continuata  valde  proderit,  sive  ad  ca¬ 
lorem  excitandum,  sive  spasmorum  dolores  mi¬ 
tigandos  Remedia  interna  quinque  granis  cal- 
omelanis  constent,  cum  grano  opii.  Post  horam 
exactam  eadem  medicamenta  repetantur,  quin¬ 
que  grana  calomelanis  pro  grani  quadrante  opii, 
horis  singulis  iisdem  datis.  Hoc  opio  solo 
praeferendum  esse  videtur,  vel  ejusdem  tinctu¬ 
rae,  quae  congestionem  cerebralem  minus  fa¬ 
cile  inductura  sit ;  haec  enim  ex  opio  cre¬ 
brius  oriri  sine  calomelane,  observata  est.  Si 
vomitus  gravissimus  fuerit,  saepe  leniri  po¬ 
test  magno  sinapismo  super  epigastrium  imposi¬ 
to,  quod  nonnunquam  sensum  ardentem  tem¬ 
perare  videtur.  Si  sitis  molesta  fuerit  aqua 

liordeata  aut  potio  acidulata  concedi  potest  ; 
interdum  quoque  aurantii  frusta  in  os  assumpta, 
lioc  signum  ingratum  moderari  solent. 

Si  tamen  aeger  usque  considat,  pulsu  ad  car- 
pum  deficiente,  quanquam  exitus  letlialis  per- 
timiscendus  sit,  non  ideo,  nisi  aura  vitali  pror¬ 
sus  extincta,  desperandum  est.  Acres  stimuli 
sunt  adhibendi,  ex  quibus  duo  maxime  placent  $ 
alter,  aqua  Ammoniae,  quam  minus  solito  di¬ 
lutam  praescribere  oportet  ;  saepe  duas  drach¬ 
mas  in  una  uncia  aquae  dedi,  per  horas  dimi¬ 
dias  portione  repetita  :  tametsi  una  cum  pulsu 
valde  exiguo,  prius  ad  carpum  incomperto, 
saepe  post  renovationem  temporariam,  iterum 
considit  aegrotus,  nihilominus  exempla  complu¬ 
ria  sic  felici  exitu  tractata,  videre  mihi  conti¬ 
git.  Alter  vero  stimulus  est  oleum  caj epuli  in 
portione  gutt.  xv.  datum,  et  per  horas  dimidias 
repetitum  :  sed  hoc  oleum  raro  purum  capitur» 

Hoc  modo,  experientiam  nostram  quae  max¬ 
ime  salutaris  visa  est,  breviter  delineavimus. 
Hanc  dissertationem  ultra  fines  legitimos  pro¬ 
duceret,  si,  in  gradu  frigido,  omnes  modos 
propositos  annotare  conaremur.  Tamen,  pau. 
ca  dicenda  sunt  de  veneseetione,  cui  interposita 
contestatione  adversari  nos  decet.  Saepius 

usurpatum  vidi  :  at  quo  magis  effectus  ejus  ob¬ 
servare  obvenit,  eo  utilitatem  negaverim.  A 
quibusdam  scriptoribus  dictum  est,  “  the  ef- 
fect  of  blooddetting  would  indeed  appear  some- 
times  almost  miraculous,  when  in  the  course 
ofa  few  minutes,  a  patient  from  the  agonies  of 
cholera,  and  from  the  jaws  of  death,  is  placed 
in  safety,  and  is  restored  not  only  to  a  sensa- 
tion  of  health,  but  to  one  of  positive  bliss.”* 
Siquidem  talia  evenirent,  quis  de  scalpello  ad¬ 
hibendo  dubitare  posset?  Atqui  scire  velim,  cum 
sanguinem  mittamus  in  homine  de  cholera  jam 
moribundo,  etiam  summo  conamine,  plures 
quam  guttas  pauculas  sanguinis,  quo  modo  exhau¬ 
rire  possumus  ?  Nihil  tale  fieri  mihi  persuasum 
est ;  praecipuum  morbi  signum  est  circulationis 
defectus  :  atque,  siquando  sanguis  educi  possit, 
exemplum  mitius  solito  habendum  est  :  immo, 
sine  scalpello,  nonne  multo  melius  aeger  resti¬ 
tuendus  foret  ?  Hoc  fieri  mihi  certum  est, 
ob  hanc  causam,  quod,  cum  sanguinis  missio 
adhibetur,  nonunquam  collapsus  ita  rapide 
consequatur,  ut  plane  sic  maturandus  videatur. 


*  G.  II.  Bell  on  Cholera  Asphyxia. 

Praeterea,  homines  quibus  sanguis  missus  fuerit, 
quique  gradui  frigido  superstiterint,  post  reno¬ 
vationem  coeptam  signa  typhi  graviora  sunt  ex¬ 
perti,  quam  homines  alio  modo  tractati.  Ne¬ 
que  tamen,  exemplis  post  venesectionem  neco¬ 
pinatae  salutis,  a  M.  Bell  memoratis  decipiamur. 
Talia  exempla  saepe  accidunt,  sine  ullo  reme¬ 
dio  adhibito.  Hoc  factum  nondum  alias  vidi 
memoratum  :  duo  tamen  exempla  insignia  mihi 
in  inspectionem  venerunt. 

Circiter  media  nocte,  ad  Gallicum  studentem 
invisendum,  aedes  in  hospitio  qua  ipse  habita¬ 
bam  incolentem,  vocatus  sum.  Illum  frigidum 
ac  pulsus  expertem  nactus  ;  spasmos  graves  in 
cruribus  et  femoribus  querebatur  ;  vox  ad  sus¬ 
urrum  levissimum  demissa ;  famuli  universi 
decubuerant,  et  aliquantum  temporis  necessario 
est  consumptum,  priusquam  ex  “  bureau  de  se- 
cours,”  medicamenta  expediri  possent;  nondum 
subvenerant,  et  tres  horae  partes  praeterierant, 
ex  primo  meo  adventu,  cum  se  multo  meli¬ 
orem  confessus  est,  pulsus  redierat,  calor  natu¬ 
ralis  refectus,  et  voce  consueta  eloqui  valebat  : 
pauculum  opii  datum  est,  et  die  proxima,  ne¬ 
gotiis  vitae  solitis  implicitus  est.  Exemplum 
alterum  accidit,  dum  in  valetudinario  “  St.  An- 

tome,”  vivebam  :  unus  ex  pharmacopolis  cie 
Institutione,  in  balneo,  symptomatibus  cholerae 
asperrimae  arreptus  est  :  cordis  pulsatio  vix 
sentiri  poterat,  cutis  gelida  et  glutinosa;  et  vox 
prope  extincta,  viribus  ingenii  simul  integris 
durantibus,  quo  accessus  facile  a  deliquio  dis¬ 
tingui  potuit. 

Statim  in  aedes  sublatus,  vestibus  exutus,  in 
lectum  collocatus  est,  et,  aquae  calidae  utribus 
admotis  pedibus,  nihil  alio  tentato,  intra  horae 
dimidium  ne  vestigium  quidem  relictum  est. 
Primo,  de  sanguinis  missione  relatum  est,  quod 
meo  judicio,  feliciter  deponebatur,  quoniam 
huic  forsitan  causae  sanitas  ejus  tribuenda  fore 
videretur — quin  etiam  reactio  ipsa  sic  impediri 
poterat.  Quidni  igitur  hujus  naturae  complu¬ 
ria  exempla  a  M.  Bell  prolata,  futura  sint? 

Hae  observationes  primo  tantum,  id  est,  fri¬ 
gido  gradui,  applicandae  sunt :  patiens  etenim 
periculorum  partem  subiit.  Quo  tutus  per  sta¬ 
tum  febrilem  trajiciatur,  maxima  adhibenda  est 
cura,  eo  magis,  quod  plus  auxilii  in  signis  infaus¬ 
tis  repugnandis  quam  gradu  priori  lucraturi  si¬ 
mus.  Hic  igitur  duo  praesertim  pericula  praeca¬ 
venda  sunt.  1 .  Nequa  febri  typhosae  gravi  cedat. 
2.  Inflammatio  ac  congestio  in  organis  variis. 

Summa  cum  diligentia  omne  symptoma  ob¬ 
servare  decebit  ;  missioque  sangunis  prius  dam¬ 
nosa,  nunc  demum  medendi  praesidium  colu¬ 
menque  evadit. 

Hae  tamen  diversae  affectiones  medicinam 
generalem  contingunt,  nec  proposito  nostro 
prorsus  idoneae.  Stimulantium  omne  genus 
vulgo  evitare  sat  erit  ;  injectiones  emollientes 
majoribus  intestinis  expurgandis  commodissi¬ 
mae  sunt ;  purgativae  lenes  dandae  sunt,  et  in 
cibo  constituendo  studiose  providendum  est, 
nequi d  carnis  aliquamdiu  sumatur. 

Aeger,  quoque,  adversus  omne  genus  viven¬ 
di  pravum,  quippe  quia  bine  saepe  recidere  so¬ 
leat  morbus,  sedulo  admonendus. 


FINIS. 

